वार्ड मैनेजमेंट से मशीनरी मेंटेनेंस तक मास्टर प्लान
पीबीएमहॉस्पिटल के वार्ड मैनेजमेंट से लेकर मशीनरी मेंटीनेंस तक का मास्टर प्लान बनाया गया है। इस प्लान पर बुधवार को मेडिकल कॉलेज के अतिरिक्त प्राचार्य डा.आर.पी.अग्रवाल और अतिरिक्त संभागीय आयुक्त डा.राकेश कुमार शर्मा के बीच लंबी मंत्रणा हुई है। कागज पर आई योजना को धरातल पर किस तरह क्रियान्वित किया जाए, इस पर दो-चार दिनों में कवायद शुरू होगी।
ऑपरेशन प्रिंस चला रहे अतिरिक्त संभागीय आयुक्त ने अब तक सामने आई अव्यवस्थाओं और जरूरतों के मुताबिक विशेषज्ञों के साथ बैठकर 13 सूत्री सुधार प्लान बनाया है। इसमें पूरे हॉस्पिटल के नक्शे और विभागों की भौगोलिक स्थिति के अनुरूप प्रशासनिक नियंत्रण का मानचित्र बनाया है वहीं वार्ड रूम मैनेजमेंट में सुपरवाइजर से स्वीपर तक की जवाबदेही तय की गई है। इमरजेंसी मैनेजमेंट को चार वर्गों में बांटा है।
इसके साथ ही ट्रांसपोर्टेशन, रिकॉर्ड मेंटेन, फाइनेंशियल मैनेजमेंट-बजटिंग, इन्वेस्टीगेशन, फार्मेसी, गवर्नमेंट स्कीम, इन्क्वायरी-रिसेप्शन, स्टाफ इश्यूज और केयर टेकर आदि से जुड़े सुझाव इस योजना में शामिल हैं।
हर काम के लिए प्रभारी और जवाबदेही
सुधारके मास्टर प्लान के मुताबिक वार्ड से लेकर मेंटीनेंस तक प्रत्येक काम में सुधार के लिए प्रभारी और जवाबदेही तय होगी।
^हॉस्पिटल में व्यवस्थाओं की बेहतरी के लिए योजना बनाकर सुझाव दिए हैं। इन्हें लागू करना कॉलेज एवं हॉस्पिटल प्रशासन का जिम्मा है। डा.राकेशकुमार शर्मा, अतिरिक्त संभागीय आयुक्त
^प्लानपर विस्तृत बातचीत हुई है। इसमें काफी चीजें ऐसी हैं जिससे काम सुचारु रखने में सुविधा मिल सकती है। मौजूदा संसाधनों के साथ इन्हें अमली जामा पहनाने के प्रयास करेंगे। डा.आर.पी.अग्रवाल,अतिरिक्त प्राचार्य
सरकारी स्वीपर करें सफाई का निरीक्षण
हॉस्पिटलमें लगभग 40 स्वीपर नियुक्त हैं लेकिन सफाई का काम ठेके पर होता है। ऐसे में इन स्वीपर को अलग-अलग वार्ड या ब्लॉक में सफाई के सुपरविजन की जिम्मेवारी देने का सुझाव दिया गया है।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva